Pensant sobre gènere a la Pinya 
Acompa: Natàlia 


Des dels inicis de la Pinya hem considerat important prendre 
consciència dels imaginaris i aspectes socialitzadors de la societat 
patriarcal en què vivim i les desigualtats que genera, entenent que 
té una gran influència en el procés de creixement de la canalla. 
Alhora, en el camí cap a la transformació social, entenem que el 
patriarcat és un dels pilars que obstaculitza la construcció d'una 
altra societat més justa, amb persones més lliures i amb relacions 
més sanes. Amb els anys, ens hem anat nodrint de les teories femi- 
nistes que s'han desenvolupat, com per exemple la idea de posar les 
cures i la vida al centre, les teories interseccionals que ens ajuden 
a entendre com es relacionen les diferents categories d'opressió, 
les teories queer i transfeministes que ens ajuden a trencar el bina- 
risme de gènere, les dels col.lectius de denúncia de la grassofòbia, 
moviments anticapacitistes, etc. 

Amb relació a l'acompanyament de la canalla, hem considerat 
de vital importància posar atenció en el desenvolupament de cada 
txilii i les relacions dins del grup des d'una perspectiva de gènere. 
Per tal de poder-les acompanyar en l'expansió del seu desenvolu- 
pament més enllà del que la societat determina que ha de ser/fer 
segons el seu sexe i què no pot fer/ser (físicament, la personalitat, 
la manera de relacionar-nos, com ens sentim, què volem, el joc, 
els projectes...). Entenem que, en l'acompanyament respectuós, 
hem de ser conscients de les desigualtats basades en el gènere per 
tal de fer intervencions per contrarestar-les i així intentar oferir 
possibilitats de desenvolupar àrees d'elles mateixes que el patriarcat 
no els hi dona l'oportunitat de desplegar. Entenem per "interven- 
ció" provocacions amb materials disposats a les sales, canvis en la 
distribució de l'espai, propostes d'activitats, portar un tema a la 
rotllana, etc. Apostem perquè puguin escollir i experimentar com 
se senten davant un ventall de possibilitats que l'espai els hi ofe- 

reix. D'aquesta manera, pensem que tindran un imaginari més 
ampli del que poden ser i poden experimentar més possibilitats 
en el procés de construcció de la seva identitat pròpia, per tal que 
les txiltis puguin ser lliures de ser com vulguin, en un ambient 
on això és respectat. Per tant, podem dir que intentem oferir un 
espai amb més llibertats de desenvolupament, en oposició a la re- 
pressió que el cisheteropatriarcat exerceix sobre les persones. Val a 
dir, que aquesta és la inspiració que ens orienta el camí i que és un 
procés d'acció i reflexió constant, ple de contradiccions i dificul- 
tats, dubtes i equivocacions, reformulacions i canvis, autorevisions 
i aprenentatge... Lluny de tenir la feina feta, aquesta via suposa una 
feina constant que a vegades ens aporta experiències gratificants 
plenes de vida i inspiració i d'altres frustracions, perquè ens ado- 
nem que sense voler reproduim allò que no volem. 


Com ho fem amb les txilcis2 


Les diverses maneres en què hem anat materialitzant aquestes ins- 
piracions en l'espai infantil, són: 


e Oferim imaginaris fonamentats en la diversitat en general i 
específicament de sexes, d'identitats de gènere, expressions 
de gènere i orientacions sexuals. Ho fem a partir de contes, 
converses que es generen espontàniament per alguna cosa que 
ba passat, acollint respectuosament el que la canalla expressa i 
experimenta, posant amb relació a les txilis amb persones del 
col.lectiu LGTBIQ a partir de col.laboracions... 


e —Visibilitzem la diversitat cultural i la valorem com quelcom 
enriquidor per a tothom. Per exemple, visibilitzem els dife- 
rents paisos de naixement de les pamares i txileis del col.lectiu, 
les diverses llengiies que les pinyones saben parlar... Tenim con- 
tes on les protagonistes són persones racialitzades, de diversos 
paisos i cultures, tenim nines de diversos colors de pell —no 
només de pell blanca—, quan parlem de tradicions i celebraci- 

ons intentem visibilitzar tradicions i cosmovisions de diferents 
parts del món... 


Problematitzem, mitjançant preguntes, els estereotips de 
gènere que expressen en les converses entre elles. Com per 
exemple: "Aquest joc és de nenes". Què vol dir que "és un joc 
de nenes": Preguntant a diferents nens: "A tu t'agrada jugar 
aquest joc: . 


Oferim propostes que nodreixin el desenvolupament inte- 
gral de cada nin, posant especial atenció en aquells aspectes 
que són atribuits al gènere assignat, la valoració social de 
les diferents capacitats que té cada txilxi, etc. Per exemple, 
a les txihis socialitzades com a nenes estem atentes a oferir-les 
espais i moments en què connectar amb la seva força, valentia 
per saltar des de més amunt, jocs de lluita, construccions, etc. Í 
als nins socialitzats com a nens, espais i moments en què poder 
mostrar més les seves vulnerabilitats i emocions, activitats de 
massatges corporals, tendresa, propostes artístiques... Buscant 
oferir propostes que els ofereixen experiències que no tenen tan 
sovint i que així gaudeixin de la possibilitat de trobar plaer en 
activitats i formes de relació més respectuoses cap a elles mateixes 
i cap als altres. És a dir, equilibrar totes les possibilitats del cos 
i de la ment, oferir la possibilitat d'experimentar-les, promo- 
vent desplegar les diferents energies, la d'escut i la d'espasa. 
Tant mostrar-se vulnerable, comprensiva, com jugar amb la 
Jorça, sentir-se valenta, despertar la creativitat, les manipu- 
lacions amb estructures fermes... el contacte físic suau-fort... 
També intentem posar especial atenció a visibilitzar i atorgar 
reconeixement a altres capacitats que socialment no són gaire 
valorades. 


Observem les diferències en com s'ubiquen a l'espai i el 
tipus d'activitat que realitzen. A vegades fem modificacions 
en la distribució de l'espai. Sobre aquest aspecte, els darrers 
anys bem vist que modificant la distribució de l'espai es mouen 
també les relacions entre els nins i el tipus d'activitat que fan. 
Per exemple, el darrer any, posant les construccions en el centre 

de la sala jugaven bastants nens i nenes. Quan estaven a l'es- 
tanteria i jugaven en el racó que queda al costat, gairebé cap 
nena hi jugava. 


e Observem el tipus de participació i el parlar en veu alta en 
moments grupals com la rotllana, mostrar-se en públic, etc. 
Acompanyar les persones que més els hi costa oferint-les 
espais i temps per expressar-se, així com l'escolta per part de 
la resta del grup. També, si algú ocupa molt l'espai, poder-li 
reflectir i acompanyar-lo a prendre consciència d'aquest as- 
pecte. 


e — Estem atentes a aquelles i aquells nins que, per la forma de 
ser i d'estar a l'espai, són més invisibles. I que no s'emportin 
tota l'atenció de les acompanyants les persones que tenen 
una energia més forta i es visibilitzen més. 


e —Visibilitzem que hi ha moltes maneres de ser home i moltes 
maneres de ser dona, i que van per separat del seu sexe i 
també de la seva sexualitat. Són aspectes diferents de cada 
individualitat. També que hi ha persones que no s'identi- 
fiquen amb cap d'aquestes dues categories, visibilitzant les 
experiències queer. Cada ésser té la possibilitat de decidir 
qui vol ser, sent aquesta una decisió pròpia que els altres 
hem de respectar. A l'espai tenim llibres, contes i també un 
àlbum de cossos diversos nuus, que sovint desperten el seu inte- 
rès i generen converses interessants. 


e Cuidem el llenguatge i les expressions relacionades amb el 
gènere. Intentem no canviar ni el to de veu ni els adjectius 
ni els gestos segons el gènere de qui tenim al davant. Es 
tracta d'un procés constant de revisió personal i de grup, ja 
que sempre hi ha actituds, gestos, paraules, que ens surten 
sense voler fruit de la nostra mateixa socialització. 


e —Desenvolupem l'expressió emocional de totes, i posem èm- 
fasi en el fet que els txilis socialitzats com a nens puguin 
expressar la tristesa plorant, en lloc de fer-ho agredint o in- 
hibint el que senten, que no sentin vergonya de les seves 

vulnerabilitats" o que puguin acollir la tendresa, sobretot a 
mesura que van creixent. 


Com ho fem amb les adultes2 


Entenem que tot i els mecanismes estructurals dins del projecte, 
per tal de frenar la influència patriarcal, les adultes que conformem 
i hem conformat aquest col-lectiu estem travessades pel patriarcat i 
som agents de reproducció en diferents mesures. No volem trans- 
metre la sensació que "ho tenim tot superat", ans al contrari, estem 
en un procés permanent de desconstrucció i aprenentatge. 

Valorem que el treball de desconstrucció dels membres del col-lec- 
tiu és un pilar per a poder oferir aquest acompanyament a les txilis, per 
tal d'evitar ser nosaltres mateixes, Pinya i pamares, les primeres agents 
a condicionar-los i limitar-los-hi la seva expressió. En aquest sentit, 
veiem que tenim un llarg camí per seguir revisant-nos i que l'or- 
ganicitat del col-lectiu, que fa que cada any entrin i surtin algunes 
famílies, fa que ens sigui difícil fer un procés continuat d'aprofun- 
diment de forma col-lectiva. De forma que les passes que es van 
fent van nodrint el projecte de l'espai infantil i les persones que en 
aquell moment formen part del col-lectiu. I sovint ens trobem que 
els temes que es tracten un any tornen a sortir passat un temps, 
fruit de la necessitat dels nous membres de fer aquest procés refle- 
xiu propi. 

Així i tot, el treball que podem fer de forma col.lectiva no és 
suficient per traspassar la socialització apresa per les adultes, per 
això és important el compromís personal de reflexió i revisió 
per donar continuitat i aprofundiment als temes que es van plan- 
tejant i a aquells que no arribem a tractar per la gran quantitat de 
necessitats noves que apareixen cada dia. Aquest és un compromís 
que cada membre ha de fer-se propi, i és en aquest punt quan les 
txiltis poden sentir la diferència de tracte segons el treball personal 
fet per l'adulta en aquests aspectes. Per aquest motiu, trobem famí- 
lies amb un gran recorregut en aquestes perspectives, i altres en les 
quals l'únic contacte que tenen amb aquesta forma de fer són els 

espais que des de la Pinya generem per a la reflexió sobre aquests 
aspectes. 

En aquest camí col-lectiu, són diversos els espais que ens hem 
anat donant per prendre consciència i revisar-nos les adultes: 


e — Formacions pel col-lectiu adult per part de col.lectius i per- 
sones externes. 


e Debats interns sobre com acompanyem la sexualitat, com 
ens dirigim a les txiltis segons si les llegim com a nens o 
nenes, el tipus de roba, joguines i disfresses, el paper del 
futbol com a opció de joc controvertit en l'espai de la Pinya, 
etc. Sovint han sigut debats orientats a decidir com acom- 
panyar el que observem en les txilxis, des de la reflexió del 
paper socialitzador de les adultes que les acompanyem, els 
prejudicis i imaginaris que tenim i reproduim. 


e Un curs vam estar fent autoobservació de les dinàmiques 
d'assemblea des d'una perspectiva de gènere. Un altre curs 
va venir un noi que estava fent un treball acadèmic a ob- 
servar les assemblees amb perspectiva de gènere i ens va fer 
una devolució. 


e — Vam organitzar un debat a Can Batlló amb altres projectes 
pedagògics per compartir experiències, recursos i perspecti- 
ves sobre educació i gènere. 


e Compartim xerrades, textos i vídeos que ens semblen inte- 
ressants sobre gènere i criança. 


e — Ens va visitar una companya de Suècia que treballava en 
una escola lliure especialitzada en gènere i ens va observar 
durant un dia, i després ens va fer una devolució amb pro- 
postes de millora. 


e Des de l'equip d'acompanyants, la reflexió des d'una pers- 
pectiva de gènere s'ha anat donant de forma transversal en 
les situacions quotidianes que sorgeixen cada dia, així com 
el posterior retorn a les famílies en les assemblees mensuals. 

En les observacions escrites que fem de les txilis anual- 
ment, vam introduir un apartat on reflexionem des d'una 
perspectiva de gènere sobre les dinàmiques de relacions, 
interessos, rols... que es donen en el grup de txilis. I, de 
forma habitual, quan fem el traspàs mensual a les assem- 
blees, sorgeixen aquest tipus d'observacions que originen 
reflexions i debats. 


Revisió dels rols de les acompanyants, també amb perspec- 
tiva de gènere. Introduint canvis per tal de no reproduir 
estereotips, així com tenir en compte aquesta dimensió en 
el procés de selecció. 


Participant en les vagues feministes dels darrers anys. La 
forma de secundar la vaga ha estat ajuntant-nos gran part 
de les mares i acompes per passar juntes el dia de la vaga, 
estant una part del dia al carrer donant suport a accions 
reivindicatives i altra part del dia trobant-nos en alguna 
casa on hem pogut parlar sobre feminismes, experiències 
personals, sexualitat... Aquest format va sorgir fruit de les 
diverses necessitats i maneres de participar de les dones que 
formaven el col-lectiu aquells anys. Per altra banda, alguns 
pares van trobar-se per cuidar a les txilis el dia de la vaga. 
Val a dir que, durant els diversos anys, aquesta participació 
ha sigut molt més nombrosa per part de les dones del col- 
lectiu que per part dels homes, en les seves diferents formes 
de participació. 


Arran d'aquesta convocatòria es va veure la necessitat, per- 
què hi havia ganes, de fer un grup de V/hatsapp no mixt, 
anomenat "Pinya feminista", des d'on organitzar-nos per 
convocatòries com aquesta. Des de llavors, aquest és un 
espai que, a més de servir-nos per organitzar-nos el dia de la 
vaga, ens serveix per compartir articles, notícies, convoca- 
tòries, vídeos, sobre feminismes. 

Qui forma el col-lectiu adult 


Amb la perspectiva dels anys d'existència d'aquest col-lectiu, 
podem dir que la participació en el col-lectiu és majoritàriament 
de mares. Així que un nombre molt alt dels membres que formen 
part de les assemblees, comissions, recollides a diàriament de les 
txihtis, etc., són dones. 

Així doncs, sovint ens hem trobat amb dificultats i dilemes per 
com abordar de forma sostenible i justa la situació a determinats 
nuclis familiars, ja siguin formats per un sol membre (la gran ma- 
joria de vegades dones, en la nostra experiència) o formats per dos 
membres, però dels quals un és absent (la gran majoria de vega- 
des homes, segons la nostra experiència). Una de les mesures que 
s'han posat en pràctica ha sigut la vinculació de dos nuclis familiars 
en aquesta situació perquè puguin donar-se suport en les tasques 
que s'assignen per nucli familiar i repartir-se-les, com per exemple, 
torns de cuina, neteges, preparar tapes per autogestions, etc. Així i 
tot, és un tema amb què no estem prou satisfetes i el debat sorgeix 
periòdicament, amb la idea de buscar noves maneres per fer aques- 
ta realitat més justa col-lectivament. 

Un altre aspecte destacable és el fet que la gran majoria de fa- 
mílies que han participat al llarg dels anys en el col-lectiu han estat 
famílies heterosexuals. Tot just els darrers anys, s'han incorporat 
un parell de famílies formades per dues mares. No ens sentim con- 
formes amb aquesta situació, tot i que és la realitat que vivim. 


Alguns reptes i temes pendents 


e — Ens arriben lectures i experiències de companyes que estan 
vivint la criança des de la fluidesa de gènere. Són experiències 
en què ens agradaria aprofundir i poder reflexionar col- 
lectivament, per tal d'inspirar-nos i incorporar al projecte 
maneres de fer amb què ens puguem sentir afins, així com 
explorar maneres creatives i pròpies de fer, entenent que no 
existeix una d'única. 

Som conscients que actualment no tenim un consens sobre 
com acompanyar un procés de transició de gènere o una 
expressió de gènere fluida. Tot i que el tema ha sorgit en di- 
verses ocasions, no li hem dedicat prou espai per aprofundir 
i generar un consens en questions específiques. En aquest 
sentit, veiem que dins del grup d'acompanyants sí que exis- 
teix aquest consens, però que no hem tingut el temps de fer 
el procés amb tot el col.lectiu. Creiem molt important fer 
aquest debat i definir unes línies orientatives de com voldríem 
acompanyar aquests processos des de la Pinya i a casa. Per 
tal que, quan es donin aquestes situacions, puguem dispo- 
sar d'una orientació de com volem acompanyar-lo, amb 
una base decidida prèviament des d'una reflexió profunda. 


